Ce program vor avea instalațiile de transport pe cablu din Sinaia de Crăciun și în prima zi a noului an
În ziua de Crăciun și în prima zi a noului an, instalațiile de transport pe cablu care deservesc domeniul schiabil al stațiunii Sinaia vor funcționa, începând de la ora 10:00, cu două ore mai târziu față de programul obișnuit. În celelalte zile din perioada sărbătorilor, acestea vor porni după programul normal, în măsura în care condițiile meteo vor permite punerea lor în funcțiune.